TV Markíza

náhľad|Štúdio Televíznych novín v novembri 2006
náhľad|Štúdio Telerána v roku 2006

Markíza je súkromná komerčná televízia, ktorá na Slovensku vysiela od 31. augusta 1996. Okrem vysielania samotnej Markízy prevádzkuje aj televízne stanice TV Doma (od roku 2009), TV Dajto (od roku 2012), Markíza International (od roku 2016), Markíza KRIMI (od roku 2022), Markíza Klasik (od roku 2024) a streamovaciu službu Voyo.sk (od roku 2011). Televízia sídli v Záhorskej Bystrici. V zmysle zákona o vysielaní a retransmisii je vysielateľ Markíza - Slovakia poskytovateľom televíznej programovej služby TV Markíza a ďalších, ktoré samy seba nazývajú skupina Markíza.

 História, šírenie a sledovanosť 
 História 
„Markíza je dieťaťom HZDS", tvrdila Emília Boldišová, ktorá bola v roku 1994 šéfkou tzv. licenčnej rady, ktorá Pavlovi Ruskovi odmietla dať vysielaciu licenciu, pretože zatajil spolumajiteľku zo zahraničia Sylviu Volzovú. Radu v decembri 1994 parlament odvolal a od novo vymenovanej rady Ruskova Markíza – Slovakia, Blatné, spol. s. r. o.  licenciu získala 7. augusta 1995. Podľa Boldišovej vďaka za tento zvrat patrí vtedajšiemu predsedovi Národnej rady SR Ivanovi Gašparovičovi, jeho asistentovi Ľubošovi Juríkovi a Oľge Keltošovej. Rusko dodnes odmieta, že by Markíza dostala licenciu vďaka HZDS, hoci Vladimír Mečiar bol v roku 1991 na jeho svadbe.

 Majitelia 
Rusko v roku 2018 tvrdil, že už od roku 1995 existovala zmluva, na základe ktorej tzv. malá Markíza (Markíza-Slovakia, Blatné), ktorá držala vysielaciu licenciu, zverila vysielanie tzv. veľkej Markíze (Slovenskej televíznej spoločnosti – STS). Odmenou pre majiteľov malej Markízy malo byť 10% zo zisku – teda 5% pre Ruska a 5% pre Volzovú. Podľa neho „Volzová nikdy majetkový podiel v TV Markíza nemala“. Ruskovým podporovateľom pre získanie licencie bol bývalý riaditeľ divadla Korzo '90 Ľubo Gregor. Podľa Gregora Rusko jemu a Zite Furkovej sľúbil v Markíze získať 15 až 20-percentný podiel. Furková na to mala aj zmluvu podpísanú Ruskom.

Už rok po získaní licencie v auguste 1996 bol na valnom zhromaždení Rusko  odvolaný z funkcie konateľa spoločnosti Markíza-Slovakia. Rusko bol neskôr  obvinený z prípravy vraždy Volzovej, ktorú  podľa obžaloby mal objednať u M. Černáka na jeseň 1997. Pri svojej obhajobe v roku 2023 Rusko povedal, že o valnom zhromaždení 1996 nebol informovaný a jeho odvolanie nebolo platné a že by vraždou nedosiahol žiadny majetkový prospech.

V roku 1998 spoločnosť Gamatex získala pohľadávku Siloša Pohanku voči Pavlovi Ruskovi. Marián Kočner (Gamatex) uplatnením tejto pohľadávky právne získal rozhodujúci vplyv v Slovenskej televíznej spoločnosti (STS), ktorá spolu s americkou spoločnosťou CME (Central European Media Enterprises) prevádzkovala televíziu. Pôvodne CME Media Enterprises B.V., patrilo 49 % a 51% patrilo spoločnosti Markíza Slovakia. 18. augusta 1998 do areálu televízie v Záhorskej Bystrici prišiel Kočner s ochrankou obsadiť Markízu, čo bol viditeľný začiatok kauzy Gamatex. Spor o vlastníctvo obchodných podielov pokračoval až do začiatku roku 2000, dokedy si Rusko udržal funkciu generálneho riaditeľa.  

V lete 2000 sa spor Markízy s Gamatexom (Kočnerom) urovnal dvoma zmluvami. Prvú uzavreli na prevod s firmou A.D.A.M. (matka Gamatexu), M. Kočner dostal 40 miliónov korún, a Š. Ágh 40 miliónov korún. Druhou zmluvou prevzala Kováčikova Forza dlh Gamatexu 1 milión eur. Čím sa spor podľa Kováčika uzavrel a o zmenkách na 500 miliónov korún nevedel. Ruskovi vtedy pomohli podnikatelia Ján Kováčik a Milan Fiľo, ktorým Rusko odpredal väčšinu svojho 50-percentného podielu v televízii (od Ruska kúpila podiel spoločnosť A.R.J v septembri 2000). J. Kováčik (firma Media Invest) následne, v novembri 2001, odkúpil aj podiel S. Volzovej a stal sa väčšinovým vlastníkom a konateľom televízie. Spolu s Ruskom mal vyše 40-percentný podiel, vyše 25 percent patrilo Fiľovi a zvyšok (menej ako 35%) CME.  

Definitívne vplyv v Markíze Rusko stratil v roku 2005, keď svoj zostávajúci podiel predal CME. Američania odvtedy ovládali v Markíza – Slovakia 80 percent.  

Markíza – Slovakia bola do 26. októbra 2006 51-percentným vlastníkom STS a po tomto dátume sa stala jej 100 % vlastníkom. Po získaní 100 % podielu Markízou – Slovakia v STS sa obe spoločnosti od januára 2007 zlúčili. Dovtedy boli vlastníkmi STS Markíza – Slovakia, spoločnosti A.R.J, a.s. so 46 %, Media Invest, spol. s r.o. s 20 % a CME Media Enterprises B.V. s 34 % podielom.
náhľad|Tržby a zisk TV Markíza v rokoch 2009 až 2018. Zdroj: Finstat: Markíza - Slovakia, https://finstat.sk/31444873
Zvyšných 20% v Markíze získali Američania v júli 2007, keď Kováčikovi a Fiľovi vyplatili spolu 1,9 miliardy korún (približne 60 miliónov €). Spoločnosť už vtedy bola vlastníkom licencie na televízne vysielanie platnej až do septembra 2019. Väčšinovým akcionárom CME bola firma WarnerMedia. CME pôsobilo vo viacerých krajinách a okrem iných vlastní aj českú TV Nova, ktorú ovládla prostredníctvom Vladimíra Železného v roku 1996. Podľa výpovede Radky Doehring v Kauze zmenky TV Markíza Rusko dostal za svoj podiel od CME 575 miliónov korún (približne 19 miliónov €). 

Čínska energetická a investičná skupina CEFC a slovensko-česká finančná skupina Penta Investments v decembri 2017 predložili ponuku vo výške 1,7 miliardy € na kúpu podielu v spoločnosti CME. Už v marci 2018 CEFC oznámila nezáujem o zvyšovanie svojho podielu a v apríli 2018 po problémoch CEFC s financovaním a vyšetrovaním jej šéfa v Číne sa vstup Penty do CME neuskutočnil.

28. októbra 2019 sa skupina PPF Petra Kellnera a CME dohodli na prevzatí. Informovali o tom obe zúčastnené strany. Podľa CME PPF zaplatí za prevzatie CME okolo 2,1 miliardy amerických dolárov. CME okrem Markízy a jej kanálov prevádzkuje televízne stanice aj v ďalších piatich krajinách, napríklad do jej portfólia patrí aj česká Nova. Dohodu najprv odsúhlasilo valné zhromaždenie CME a skoro po roku (6. septembra 2020) aj Európska komisia (transakcia bola Komisii oznámená 1. septembra 2020).

 Politické vplyvy po voľbách 2023 
Po parlamentných voľbách v roku 2023 vznikla vládna koalícia Smer – Hlas – SNS a predseda Smeru Robert Fico štvrtýkrát zasadol do kresla predsedu vlády SR a líder Hlasu Peter Pellegrini sa najprv stal predsedom Národnej rady, potom bol 7. aprílom 2024 zvolený za prezidenta. Ustanovujúca schôdza Národnej rady SR sa konala 25. októbra 2023 a následne prezidentka vymenovala vládu Roberta Fica. Už v novembri 2023 sa predseda vlády vo svojom videu okrem obhajovania svojho vládneho programu venoval kritike médií. Oznámil, že z pozície premiéra rozhodol o preverení povolenia pre vstup a prácu na Úrad vlády štyrom médiám, ktoré priamo nazval nepriateľskými. „Včera som avizoval kroky proti nepriateľským médiám TV Markíza, Denník N, SME a portál Aktuality.“ Povedal.

Začiatkom roka 2024 (v januári) opustil vedenie spravodajstva Markízy dlhoročný šéf Henrich Krejča a na jeho miesto prišiel Michal Kratochvíl (bývalý šéfredaktor TV Nova).  V marci 2024 bolo založené odborového združenia novinárov Markízy. Jeho prvými lídrami sa stali moderátori Na telo Michal Kovačič a Viktor Vincze či Adel Ghannam. Celá koalícia (aj Smer a SNS) v roku 2024 bojkotovala televízne debaty už aj otvorene a oficiálne. Markíza napríklad plánovanú debatu s E. Tomášom, ktorej sa nezúčastnil odvysielala, ale v štúdiu nechala prázdnu stoličku. Nominant SNS minister životného prostredia povedal, že trojčlenná vládna koalícia sa dohodla, že nebude odpovedať na otázky reportérov Markízy a ani chodiť do jej diskusií. Predtým Markízu otvorene ignoroval len Smer-SD.  

Po mesiacoch bojkotu relácie Na telo zo strany vládnej koalície Michal Kovačič na konci vysielania 24. apríla 2024 obvinil svojho zamestnávateľa z pokusov o cenzúru a nadmerných zásahov do objektivity spravodajstva. Povedal že Markíza čelí tlaku „nielen od politikov, ale aj od vlastného vedenia“, a varoval pred „orbánizáciou“ médií. „To bolo absolútne zneužitie vysielacieho priestoru a hrubé porušenie pracovnej disciplíny, ktoré ako zamestnávateľ nemôžeme akceptovať,“ uviedol generálny riaditeľ TV Markíza Peter Gažík. Po tomto boli relácie Na telo a Na telo plus okamžite zrušené a Kovačičovi boli nariadené prekážky a de facto bol odstavený od práce.  Po niečo viac ako mesiaci od tejto udalosti bol za porušenie pracovnej disciplíny a pracovnej zmluvy a aj napriek nesúhlasu odborovej organizácie prepustený.

21. marec 2025 premiér Robert Fico po summite EÚ v Bruseli ostro zaútočil na TV Markíza a jej novinára Martina Prôčku. Markíza na Ficove obvinenia reagovala oficiálnym stanoviskom. V ňom zdôraznila, že sa usiluje o spravodlivú a nezávislú žurnalistiku a že sporná reportáž o summite EÚ bola „vo všetkých podstatných aspektoch spracovaná správne“. 14. máj 2025 oznámila Markíza  veľkú reorganizáciu spravodajstva. Spustila nový online projekt TN Live zameraný na mladšie publikum. Súčasne oficiálne potvrdila personálne zmeny: Od júna budú večerné Televízne noviny moderovať už len dve stabilné dvojice (Ďurianová–Zápala a Vavrinčíková–Švajda) a Ďurianová sa stane „šéfmoderátorkou“

Po tom čo boli odstavení ako redaktori hlavnej spravodajskej relácie Televízne noviny Viktor Vincze so Zuzkou Čimovou odišli z Markízy. Zaujímavá situácia nastala v stredu, 21. mája 2025, kedy mali moderovať  svoje posledné Noviny. Podľa Vinczeho: „pred vysielaním prišiel pokyn z Prahy, že sa bude vysielať s trojminútovým oneskorením, samozrejme, preto, aby nenastal Kovačič dva. Prakticky to vyzeralo tak, že Televízne noviny sme začali zo štúdia vysielať už o 18:57, no diváci ich videli až v riadnom čase.“ Vedenie  Markízy sa zastalo Z. Puškárovej, ktorá obidvoch moderátorov kritizovala, a ďalším nespokojným odkazuje, že môžu odísť. Eva Čobejová už po týždni zhodnotila, že Viczeho odchod „.. nebola zase až taká dôležitá vec, hoci sa tak javila" a argumentuje nepoklesom sledovanosti, o ktorom však informuje práve opačná strana (PR manažér TV Markíza Lukáš Kočišek). Vedenie tiež tvrdí, že plánované ukončenie vysielania obedňajšej spravodajskej relácie Televízne noviny 12 dňa 23. mája 2025 s konfliktami v zákulisí nesúvisí.

 Vedenie, sledovanosť, program a príjmy 
V júli 2023 Markíza oznámila, že od 1. septembra 2023 nastúpi do funkcie jej generálneho riaditeľa a konateľa Peter Gažík. Peter Gažík má niekoľkoročné topmanažérske skúsenosti. Pôsobil napríklad šesť rokov ako generálny riaditeľ telekomunikačného operátora O2 Slovakia. Nahradil tak Matthiasa Setteleho, ktorý bol do funkcie menovaný 25. septembra 2013. Jeho predchodcovia sú vymenovaní v časti generálni riaditelia. Naposledy 15. februára 2015 zmenila Markíza celú staničnú grafiku. Predtým takéto zmeny robila častejšie.

 Sledovanosť 
Krátko po svojom nástupe na slovenský mediálny trh sa TV Markíza stala najsledovanejšou televíziou a túto pozíciu trhového lídra si udržala aj v roku 2017 , v roku 2022. až do roku 2025. Už rok po svojom vzniku, teda v roku 1997, mala Markíza podľa výsledkov spoločnosti Visio 47 % podiel na trhu, STV vtedy spadla zo 40-percentného podielu na 20,5%. Najvyššiu sledovanosť prežívala Markíza v roku 1998 (v rovnakom roku sa odohrala kauza"Zachráňte Markízu"), keď na slovenskom trhu dosiahla 80-percentný podiel z príjmov z predaja reklamy (79,3 % z 2,5 mld. Sk) a 60-percentnú sledovanosť.

Skupina Markíza dosiahla v roku 2021 priemerný trhový podiel 22,5 % (sledovanosť za celý deň), ktorá je pod priemerom sledovanosti v Rumunsku, Bulharsku a Slovinsku, kde CME tiež podniká. Najúspešnejšou televíznou skupinou na slovenskom trhu ostala Markíza aj v prvom polroku 2022 (počas januára až júna 2022). Sledovanosť stanice Markíza bola 16 %, JOJ 13% Jednotka RTVS 6,5 %. Spolu slovenské televízie sledovalo 54 percent populácie, české 9 %, maďarské 4 % a ostatné 32 %. Sledovanosť v máji 2023 v porovnaní s májom 2022 vzrástla skupine JOJ o 5,9 percentu­álneho bodu a skupine Markíze ešte viac, keď po započítaní trojdňovej oneskorenej sledovanosti dosiahla priemerný celodenný trhový podiel 27,5 %. 

Aj v prvom polroku 2023 boli najsledovanejšie tri slovenské televízne skupiny: Markíza, JOJ a RTVS, ktoré získali celkovo podiel viac ako 61 percent u divákov vo veku 12 až 54 rokov podľa údajov PMT/Kantar Media. Samotné programy Markíza ani JOJ nedokážu samostatne osloviť ani 20% divákov, pomáhajú im však spriatelené programy. Napríklad skupina Markíza takto vďaka Doma, Dajto a Krimi získala takmer 10 percentuálnych bodov. Rozdiel medzi kanálmi Markíza ani JOJ je približne 5 percentuálnych bodov (Markíza je stále jednotkou na trhu).

V druhom polroku 2025 si Markíza potvrdila pozíciu lídra trhu. V cieľovej skupine 14–56 dosiahla priemerný podiel 32,53 % a JOJ Group získala 21,33 %. Rozdiel medzi oboma skupinami tak presiahol 11 percentuálnych bodov podľa údajov PMT/Kantar Media. Rozdiel v skupine  univerzálnej cieľovej skupine 12+ je podobne ako v roku 2023 5 percentuálnych bodov. Podobne ako v roku 2023 žiadna stanica nedosiahla sledovanosť 20% (Markíza mala menej ako 19% a JoJ menej ako 13%). Podobne ako pretým, televízne skupiny STVR, Markíza, JOJ a Prima majú dve tretiny trhu a ostatné televízie sledovalo 33%. 

 Program 
Základom programovej skladby sú cyklické relácie (seriály). Do vzniku konkurenčnej komerčnej televízie JOJ (2002) sa Markíze darilo monopolizovať svoje postavenie v uvádzaní úspešných zahraničných (aj seriálových) titulov, pozri nižšie napr. akvizície, telenovely. Pristupovala aj na podmienky barterového obchodu, keď platila namiesto peňazí svojim reklamným vysielacím časom (v rokoch 1996, 1997, 1998 boli filmy od spoločnosti 20-th Century Fox sponzorované Coca-Colou).

 Príjmy 
Okrem úspešného predaja reklamného času (s tzv. garantovanou sledovanosťou) sa Markíze darilo robiť aj bartrové obchody, ktoré zvyšovali jej popularitu (program bol podriadený načasovaniu reklamných kampaní). 

Najvyšší zisk do roku 2019, podľa bývalej finančnej riaditeľky Radky Doehring mala mať Markíza v roku 2006, a to 550 miliónov korún (18,256 milióna eur). Vysoké výnosy dosahovala Markíza aj po vstupe TV JOJ na trh v roku 2002 a to až do roku 2008.

 Podiel na reklamnom trhu 
Napriek konkurenčnému boju s televíziou JOJ v období 2012 – 2014 zostávala televízna reklama najväčším podielom vo výdavkoch na propagáciu a s ňou aj príjmy TV Markíza. V uvedenej správe boli príjmy z reklamy na internete v roku 2012 už 65,8 mil. Eur (zdroj IAB Slovakia), čo predstavovalo 22% z celkových výdajov na reklamu. V roku 2017 aj vplyvom výmeny vedenia a spoplatnenia bola Markíza lídrom na reklamnom trhu avšak odstup ostatných (aj internetových) konkurentov je minimálny.  

V roku 2019 mala Markíza v rôznych sektoroch a časoch trhový podiel 21% až 29%, čo predstavovalo náskok 4 až 7% pred konkurenčnou JOJ. Výsledky sú veľmi podobné ako v roku 2018, oproti ktorému si Markíza polepšila o menej ako 1%. Najsledovanejšími programami v roku 2019 sa stali film Psia duša, reality šou Utajený šéf a seriál Oteckovia.

Cena za televíznu reklamu na Markíze sa v roku 2020 zvýšila oproti roku 2019 priemerne o 14,8%. Cena za oslovenie 1 % divákov v nákupnej cieľovej skupine 12 až 54 rokov narástla z 1 350 na 1 550 eur.

V roku 2020 a najviac divákov dokázali osloviť najmä tri veľké skupiny staníc: Markíza, JOJ a RTVS, ktoré dosiahli spolu 58 percentný trhový podiel v kategórii starších ako 12 rokov. Najviac – 38% sledovalo Ostatné TV, Markíza dosiahla 19,8%, TV JOJ 13,7%, Jednotka 8,0%

 Hlavná spravodajská relácia 
Televízne noviny (TV Markíza) sa vysielajú každý deň so začiatkom o 19:00. Pri príležitosti 25 rokov od začiatku vysielania Markízy, v auguste 2021, Henrich Krejča povedal: „Naše Televízne noviny zasiahli najmenej jednu generáciu, a myslím si, neskromne povedané, že aj naše správy sú súčasťou ich života.“  Do konca roka 2009 bolo hlavné večerné spravodajstvo vysielané v dvoch dvadsaťminútových reláciách – Televízne noviny a Dnes, medzi ktorými bola reklama. Od januára 2010 boli Televízne noviny 40-minútové a to bez reklamného brejku. Prerušiť spravodajstvo reklamným brejkom umožnila nová legislatívna úprava, ktorá zapracovala odporúčania EÚ a tak 1.2.2010 Markíza ako prvá na Slovensku prvýkrát prerušila hlavné správy reklamou. Generácia poslucháčov Markízy (Generácia M) si na to musela zvyknúť, pretože aj konkurenčná televízia JOJ zaviedla prerušovanie správ reklamou a to až natoľko, že v roku 2013 boli obidve za tento priestupok pokutované. Táto najdrahšia reklama v primetime bola obmedzená do roku 2018 pravidlom, že dovolených je najviac 12 minút reklamy za jednu hodinu (toto obmedzenie neplatí na vysielanie sponzorských odkazov). Od roku 2018 však vďaka zmene európskej legislatívy bolo toto pravidlo zrušené a novým limitom je maximálne 20 % pre reklamné vysielanie medzi 6. a 18. hodinou a rovnako 20 % v čase od 18. hodiny do polnoci. Podľa diskusií poslucháčov je úspechom Markízy, že do primetime spravodajskej relácie sa podarilo vtisnúť dva (prvý má 10 minút) reklamné bloky a ďalšie upútavky a tak Televízne noviny (do Počasia) v roku 2023 trvajú do 20:05, teda viac ako hodinu.  

 Šírenie 
V DVB-T vysielaní bola Markíza do 31. decembra 2016 súčasťou 2. (komerčného) multiplexu s pokrytím pre 86 % obyvateľov. Od 19. júna 2017 už ako súčasť spoplatnenej Towercom Plustelky v 4. multiplexe. Sledovať Markízu teda môžu už len platiaci diváci. Podľa informácií z prostredia Asociácie prevádzkovateľov káblových telekomunikácií si Markíza od nich pýta mesačne približne jedno euro. Túto cenu (jedno euro mesačne za zákazníka) potvrdil aj riaditeľ Settele pri vyjednávaní o zvyšovaní cien s UPC. Zmluva Markízy s „UPC sa skončí 30. júna 2023 a ak nedôjde k opätovnému vyjednaniu dohody, 134-tisíc zákazníkov UPC stratí prístup k staniciam Markízy". Koncom júna 2023 sa však UPC a Markíza dohodli a podpísali vzájomne prijateľnú viacročnú zmluvu. 

 Archív a reklama 
Archív Markízy po dobu asi 7 dní je súčasťou platených ponúk väčšiny televíznych operátorov. Na Slovensku sa meria aj odložená sledovanosť, čo je sledovanosť titulov, ktoré pozerajú ľudia práve v archíve. Pretože ceny reklamy sú závislé na sledovanosti (Markíza argumentuje pred inzerantami tzv. garantovanou sledovanosťou) je pre Markízu nevýhodné ak diváci v archíve preskakujú reklamné bloky. Z podnetu Markízy v polovici roka 2019 nasadil Skylink blokovanie pretáčania dopredu ale po pár dňoch pretáčanie opäť povolil. Markíza ešte v roku 2020 od operátorov žiadala, aby blokovali pretáčanie  Takúto klauzulu má v zmluvách s operátormi, doteraz ju však neuplatňovala. V auguste 2023 Markíza oznámila televíznym operátorom, že budú musieť obmedziť pretáčanie obsahu pre divákov v TV archíve a to od 1. februára 2024. V minulom období Markíza navrhovala uplatnenie dvoch možných riešení: kompletné blokovanie pretáčania obsahu počas posledných troch dní alebo iba zákaz pretáčania reklamy počas troch dní. Ako dosiahnuť druhú možnosť na všetkých platformách všetkých operátorov doteraz nie je známe a predpokladá spresnenie súladu s vysielacími plánmi.

Požiadavku Markízy hodnotia TV operátori ako nešťastný krok namierený proti zákazníkom. Po tlaku na vyradenie českých staníc sa podľa 4ka (Swan) si chce Markíza ponechať všetky benefity a všetky náklady i negatívnu emóciu zákazníka si majú odniesť operátori. „Zakázanie pretáčania oslabuje funkcionality IPTV a tým pádom napomáha aj k prechodu na streamovacie služby. Čo opätovne vyhovuje CME a jeho lokálnemu obsahu, napríklad na Voyo.“

 Web 
Okrem domovskej stránky televízie (markiza.sk) v roku 2013 vytvorili portál TVnoviny.sk, ktorý zjednotil predchádzajúce webové projekty ako boli Ekonato.sk, MyŽeny.sk a Športovénoviny.sk ako sekcie v rámci TVnoviny.sk. „Cieľom bolo skonsolidovať celý traffic pod jeden portál a posilniť postavenie našej vlajkovej lode – dôveryhodného spravodajského webu." To sa Markíze podarilo a aj vďaka množstvu zamestnancov online a televíznych redakcií, TVnoviny predbehli v počte reálnych používateľov samotnú Markízu.sk a spolu s ňou sa tak stali v roku 2021 siedmim najsilnejším prevádzkovateľom a aj v roku 2022 si udržal odstup pred ďalšou televíziou Joj. Obidve televízie však zaostávajú za najnavštevovanejšími slovenskými portálmi Aktuality.sk, Zoznam.sk a ďalšími. 

 Programová skladba 
 Spravodajstvo 
 Názov relácie Vysielanie Moderátori Bývalí moderátori Prvé Televízne noviny Pondelok – piatok 17:00 Marianna Ďurianová, Patrik Švajda, Lenka Vavrinčíková, Jaroslav Zápala Mária Pietrová, Zlatica Švajdová-Puškárová, Martina Šimkovičová, Rastislav Žitný, Miriam Kalisová, Karol Farkašovský, Zuzana Čimová, Viktor Vincze, Ivana Zuzelková, Daniel Očenáš, Dominik Matulaj, Danica Nejedlá Prvé Športové noviny Pondelok – piatok 17:25 Jana Hospodárová, Peter Varinský, Klaudia Kristiníková, Miroslav Špaček, František Koseček– Televízne noviny Pondelok – nedeľa 19:00 Marianna Ďurianová, Mária Chreneková-Pietrová, Patrik Švajda, Jaroslav Zápala, Lenka Vavrinčíková Aneta Parišková, Branislav Ondruš, Peter Susko, Andrea Vadkerti, Vladimír Repčík, Ľubomír Karásek, Martina Šimkovičová, Rastislav Žitný, Karol Farkašovský, Ivan Janda, Daniel Očenáš, Miriam Kalisová, Zlatica Švajdová-Puškárová, Danica Nejedlá, Ivana Zuzelková, Viktor Vincze, Zuzana Čimová Počasie Pondelok – nedeľa 20:00 Miroslava Almásy, Katarína Kulová, Vratko SirágiJuraj Mokrý, Jadranka Handlovská, Lucia Dohňanská, Ľubica Jurigová, Martina Mečiarová, Jozef Iľko, Veronika Paulovičová, Lenka Vavrinčíková, Barbora Krajčírová, Zuzana Belohorcová, Marián Labuda ml., Renáta Štuchalová, Dominika Gidová Športové noviny Pondelok – nedeľa 20:15 Jana Hospodárová, Peter Varinský, Klaudia Kristiníková Peter Čambor, Jarmila Lajčáková-Hargašová, Jaroslav Zápala, Štefan Eisele, Martina Šimkovičová, Patrik Švajda, Michal Arpáš, Branislav Kríž, Daniel Očenáš, Miroslav Špaček

 Publicistika, ostatné 
 Názov relácie Vysielanie Moderátori Bývalí moderátori Teleráno Pondelok – piatok 06:00 Kveta Horváthová, Tomáš Juríček, Lucia Hlaváčková, Matúš Krnčok, Simona Ondrušková, Marek PolomskýGregor Mareš, Jozef Poláček, Andy Timková, Štefan Dvorský, Pavel Bruchala, Martina Šimkovičová, Erika Kresťanková, Ján Dubnička, Linda Wágnerová, Miroslava Almásy, Diana Hágerová, Milan „Junior“ Zimnýkoval, Jana Hospodárová, Táňa Timková, Michal Jánoš, Barbora Krajčírová, Zuzana Novotná, Noro Meszároš, Viliam Rozboril, Jozef Kuriľák, Adriana Poláková, Daro Richter, Mário Klein, Roman Juraško, Lenka Šóošová, Zuzana Čimová Reflex Pondelok – piatok 17:30 Ivana Krejčová, Kristína Kövešová, Roman JuraškoPavel Bruchala, Martina Mečiarová, Viktor Vincze, Katarína Kulová, Jana Hospodárová, Patrik Herman, Miriam Kalisová, Kveta Horváthová Na telo Nedeľa 13:00 Karolína Lacová Zlatica Švajdová Puškárová, Gábor Grendel, Vladimír Repčík, Elena Linczényová, Soňa Bullová, Pavol Pavlík, Ľubomír Karásek, Michal Kovačič

 Cyklické relácie 
 Názov relácie Vysielací čas Moderátori Bývalí moderátori Smotánka Sobota 18:20 Erika Judínyová Erika Vincoureková, Jana Hospodárová, Lucia Hablovičová

 Šou 
 Názov relácie Vysielanie Stáli účinkujúci / Moderátori / Porotcovia 2 na 1 momentálne sa nevysiela Adela Vinczeová, Dano Dangl (moderátori) Love Island od Utorka do Nedele po Farme Zorka Hejdová (moderátor) Let's Dance Od 8.marca 2026 o 20:30  Jana Kovalčíková, Adam Bardy (moderátori); Ján Ďurovčík, Tatiana Drexler, Laura Arcolinová, Richard Genzer (porota) Dobre vedieť! momentálne sa nevysiela Rastislav Sokol (moderátor), Juraj Kemka, Vladimír Kobielsky (kapitáni súťažných tímov) Extrémne premeny Slovensko momentálne sa nevysiela  Maroš Molnár Farma Pondelok a utorok a štvrtok 21:55
Piatok a nedeľa 20:30 Marek Fašiang (moderátor), Martin Bagár (hospodár) Chart Show momentálne sa nevysiela Adela Vinczeová (moderátorka), Juraj Čurný (hudobný dramaturg)MilionárČoskoroMartin Nikodým (moderátor) Tvoja tvár znie povedome momentálne sa nevysiela Martin Nikodým (moderátor), Mário Kollár, Zuzana Kubovčíková Šebová, Attila Végh, Marián Čekovský (porota) Utajený šéf momentálne sa nevysiela epizódne postavy Zámena manželiek momentálne sa nevysiela Filip Tůma, Helena Krajčiová (komentátóri) Na nože Streda 20:30 Martin Novák (šéfkuchár) Jama levova Streda 22:00 Možné je všetko Sobota 20:30 Daniel Dangl (moderátor), Adela Vinczeová, Zuzana Kubovčíková Šebová, Michal Kubovčík, Tomáš Maštalír, Jana Kovalčíková, Juraj Kemka (stáli hostia) 

 Pôvodné seriály 
 Názov seriálu Aktuálna séria Hlavné obsadenie Vysielanie Druhá šanca 4. séria Ján Koleník, Lívia Bielovič, Ráchel Šoltésová, Adam Bardy, Sarah Arató, Zuzana Norisová, Michaela Majerníková, Karol Tóth, Monika Hilmerová, Filip Tůma, Filip Šebesta, Victor Ibara, Barbora Bezáková, Ivan Šándor, Lucia Šimková Jeseň 2026 Policajné prípady 3. séria epizódne postavy momentálne sa nevysiela Rodinné prípady 11. séria epizódne postavy Pondelok – piatok popoludní Susedské prípady 6. séria epizódne postavy Pondelok – piatok popoludní Výnimočná Nikol 2.séria Táňa Pauhofová, Kamil Mikulčík, Michaela Majerníková, Pavol Šimun, Dominika Morávková, Tomáś Maštalír momentálne sa nevysiela Pán profesor  6. sériaTomáš Maštalír, Gabriela Marcinková, Roman Luknár, Peter Nádasdi, Marek Geišberg, Gabriela Dolná, Zdena Studenková, Samo Trnka, Petra Polnišová, Monika Čertezni, Vojtech Kotek,  Od 26. januára 2026 20:30 na Markíze Dunaj, k vašim službám 13. séria Ján Koleník, Jana Majeská, Zdena Studenková, Emil Horváth Tomáš Maštalír, Filip Tůma, Kristína Svarinská, Monika Hilmerová, Ivan Šándor, Barbora Andrešičová, Ráchel Šoltésová, Matúš Kvietik, Petra Polnišová, Martin Mňahončák, Kristína Spáčová, Petra Dubayová, Lesana Krausková, Marek Rozkoš, Igor Kasala, Matej Landl, Peter Trník, Jana Pilzová, Jakub Jablonský, Marián Slovák, Ľudmila Kozmenková, Karol Tóth, Sarah Arató Utorok a štvrtok 20:30 Zrada 1. séria Klára Issová, Milan Ondrík, Kristína Sisková, Juraj Rašla, Eva Pacovská, Milo Kráľ, Lívia Bielovič, Zuzana Kubovčíková Šebová, Richard Autner Momentálne sa nevysiela  Polícia Hvar 1. séria Jakub Štáfek, Alžbeta Ferencová, Bořek Slezáček, Tomas Sean Pšenička, Peter Nádasdi, Vilma Cibulková Momentálne sa nevysielaSľub3. sériaAdriána Brnčalová, Kristián Baran, Jakub Švec, Zuzana Tlučková, Gabriela Dzuríková, Dušan Cinkota, Štefan Skrúcaný, Eva Pavlíková, Vladimír Kobielsky, Soňa Norisová, Anikó Vargová, Gregor Hološka, Ráchel Šoltésová, Marek Rozkoš, Anna Jakab Rakovská, Peter Nádasdi, Michal Ďuriš, Dagmar Sanitrová, Paula Lopatovská, Adriana NovakovPondelok – piatok 17:55Vina1. sériaNela Pocisková, Tomáš Maštalír, Gabriela Marcinková, Ján Dobrík, Kristína Kanátová, Jakub Jablonský, Judita Hansman, Jana Hubinská, Vica Kerekes, Martin Klinčúch, Róbert Sipos, Vladislav PlevčíkMomentálne sa nevysielaV zovretí1. séria Monika Hilmerová, Vladimír Kobielsky, Ján Koleník, Simona Kollárová, Tomáš Maštalír, Adam Bardy, Jana Kovalčiková, Zuzana Norisová, Henrieta Mičkovicová, Sväťo Malachovský a Bronislava Ištvánová Od 1. septembra 2025 na Markíze o 20:30Divoký Dvor1. sériaTomáš Maštalír, Gabriela Marcinková, Károly Tóth, Michaela Čobejová, Filip Šebesta, Anna Jakab Rakovská, Peter Nádasdi, Gregor Hološka, Igor Rattaj, Kristián Baran, Michal Jánoš, René Štúr, Juraj PredmerskýČoskoro

 Minulosť 
 Spravodajstvo 
 Rýchle televízne noviny
 Dopravný servis
 Muchoviny
 Nočné televízne noviny
 Počasie s Jurajom Mokrým
 Slovensko dnes
 Správy
 Športvíkend
 Televízne Noviny dnes
 Televízne Noviny Headlines
 Top šport

 Publicistika 
 Lampáreň
 Paľba
 Sito
 Teleráno Víkend
 Šoubiz noviny

 Relácie 
 112
 Agent 002
 Aj múdry schybí
 Bez servítky
 Deka hity
 Domov na kľúč
 Dr. EL
 Hitbox
 Hodina pravdy
 Hviezda
 Je to možné?
 Knockout
 Level majstrov
 London Calling
 Maxihra
 Markizáčik
 Mokrý vidí všetko
 Motorama
 Music One
 Najväčšie tragédie Slovenska
 Na streche
 Sedem s.r.o.
 Skrytá kamera
 Ste chytrejší ako piatak?
 Svadba na prvý pohľad
 Zo zákulisia Markízy
 O 3 štart
 Opposite sex
 Partička
 Pokušenie
 Telecvoking
 Vo štvorici po Slovensku
 Vox papuli
 VILOmeniny
 Vitajte
 Vitajte Doma
 Malá hra o Niké
 West Extra dávka
 WWW
 Zlaté vajce
 Zlatá baňa
 Zlatý úľ
 Zlatý dážď
 Eurománia
 Pevnosť Boyard
 Koleso šťastia
 Dereš
 O 10 rokov mladší
 Klamal by som ti
 Kredenc
 Na love

 Šou 
 4 svadby
 Bailando
 Big Brother
 Big Brother: Súboj
 Coca-Cola Popstar
 Hurikán
 Let's Dance
 MasterChef
 Hlas Česko Slovenska
 Let's Dance
 Love Island
 Modré z neba
 Mojsejovci
 Nákupná horúčka
 Nevesta pre milionára
 Slovensko hľadá Superstar
 Slovensko má talent
 Srdcové záležitosti
 Talent 2000
 Talentmánia
 Ostrov
 Rozvedení so záväzkami
 Ruža pre nevestu
 Stena (zrušené pred uvedením)
 Survivor Česko & Slovensko
 Hypnoshow
 Svokra
 Pláž 33
 Uragán
 Braňo a Nora
 Bez servítky
 Lego Masters
 Tvoja MINI tvár znie povedome
 Šaty snov
 Tvoja tvar znie povedome 

 Seriály 
 Pôvodné 
 Atletiko Cvernofka (vysielané: 5. september 2016 – 24. november 2016)
 Autoškola (vysielané: 7. január 2019 – 25. február 2019)
 Áno, miláčik! (vysielané: 16. apríl 2008 – 25. jún 2008)
 Búrlivé víno (vysielané: 1. január 2013 – 31. august 2017)
 Chlapi neplačú (vysielané: 26. august 2013 – 11. jún 2015, repríza na TV DOMA)
 Divoký Zapadákov (repríza na TV DAJTO)
 Doktori (vysielané: 17. október 2014 – 19. december 2014)
 Druhý dych (vysielané na TV DOMA)
 Horná Dolná (vysielané: 6. január 2015 – 27. jún 2022, repríza na TV Markíza)
 Horúca krv (vysielané: 21. august 2012 – 18. jún 2013, repríza na TV DOMA)
 Mama na prenájom (vysielané: 9. január 2023 – 6. december 2024)
 Medzi nami
 Mesto tieňov (vysielané: 11. apríl 2008 – 23. február 2012, repríza na TV Markíza KRIMI)
 Milenky (vysielané: 2. marec 2018 – 25. máj 2018)
 Najhorší týždeň môjho života (vysielané: 7. január 2021 – 25. február 2021)
 Ordinácia v ružovej záhrade (vysielané: 10. apríl 2007 – 19. jún 2012)
 Oteckovia (vysielané: 1. január 2018 – 31. august 2022, repríza na TV DOMA)
 Priateľky (vysielané: 13. marec 2008 – 23. december 2008)
 Rex (vysielané: 7. september 2017 – 7 december 2017)
 Sekerovci (vysielané: 8. január 2013 – 12. február 2013)
 Silvánovci (repríza na TV DAJTO)
 Veľké srdce
 V mene zákona (repríza na TV Markíza KRIMI)
 Zita na krku (vysielané: 5. september 2011 – 12. december 2011)
 Zlaté manželky (vysielané: 3. február 2014 – 24. február 2014)
 Detektív Dušo (vysielané 11. január 2018 – 19 augusta 2019)
 Chatári (vysielané: 27. október 2022 – 1. február 2023)
 Sestričky (vysielané: 4. september 2018 – 23. november 2021)
 Susedia (vysielané: 4. september 2006 – 31. december 2007; 1. január 2018 – 26. január 2022, repríza na TV DAJTO)
 Svätý Max (vysielané: 9. marec 2022 – 11. máj 2022)
 Šťastní vs. Šťastní (vysielané: 12. január 2022 – 2. marec 2022)
 Klamstvo (vysielané: 20. február 2023 – 15. máj 2023)
 Červené pásky (vysielané 3. marec 2020 - 4. máj 2021)

 Akvizície 
  2 baby na mizine (2 Broke Girls, reprízy na TV DAJTO)
 8 jednoduchých pravidiel 
  Akty X (The X-Files)
  Mladý Sheldon (Young Sheldon, reprízy na TV DAJTO)
   Avignonské proroctvo (La Prophétie d'Avignon)
  Bez stopy  (reprízy na TV Markíza KRIMI)
  Beverly Hills 90210
 Bláznivý Jimov život
  Bostonské vraždy (Rizzoli & Isles, reprízy na TV Markíza KRIMI)
  Čarodejnice (Charmed)
  Dáma v závoji (La dama velata)
  Don Matteo
  Dr. House (House, M.D.)
  Dva a pol chlapa (Two and a Half Men, reprízy na TV DAJTO)
 E – Ring: Pentagón – krídlo E
 Elisa z Rivombrózy 
  HeliCops (HeliCops - Einsatz über Berlin) 
  Hrdinovia (Heroes)
  Hrozba z temnoty (Supernatural)
  Invázia (Invasion)
  JAG (už sa nevysiela)
  Joan z Arkádie (Joan of Arcadia)
 Kliatba dolmenu 
 Kliatby z temnôt 
  Kobra 11 (Alarm für Cobra 11 – Die Autobahnpolizei, reprízy na TV Markíza KRIMI)
  Komisár Rex 
  Komisár Rex: Opäť v akcií
  Krok za krokom (Step by Step, reprízy na TV DOMA)
 LAPD: Oddelenie vrážd
  Lovec zločincov (Person of Interest)
  M*A*S*H (reprízy na TV DAJTO)
 Médium 
  Mentalista (The Mentalist, reprízy na TV Markíza KRIMI)
  Monk (reprízy na TV Markíza KRIMI)
  Mr. Bean
  Myšlienky vraha (Criminal Minds, reprízy na TV Markíza KRIMI)
  Chicago Hope (Chicago Hope)
  NCIS: Los Angeles (reprízy na TV DAJTO)
  NCIS: Námorný vyšetrovací úrad (reprízy na TV Markíza KRIMI)
  O.C. California (The O.C.)
  Odložený prípad (Cold case, reprízy na TV Markíza KRIMI)
  Pán a pani Smithovci (Undercovers)
  Perfektní príbuzní (Perfect Strangers)
  Pobrežná hliadka (Baywatch)
  Poisťovňa šťastia (Pojišťovna štěstí)
  Polícia Modrava (Policie Modrava)
  Špecialisti (Specialisté)
  Povedz, kto ťa zabil (Pushing Daisies)
  Priatelia (Friends, reprízy na TV DOMA a TV DAJTO)
  Smallville 
  SpongeBob v šortkách (SpongeBob SquarePants)
  Stefanie (Für alle Fälle Stefanie)
  Sto dobrých skutkov (100 Deeds for Eddie McDowd)
  Stúpenci (The Following)
  S.W.A.T. 
  Škaredá Betty 
  Teória veľkého tresku (The Big Bang Theory, reprízy na TV DAJTO)
  Tučniaky z Madagaskaru (The Penguins of Madagascar)
  V siedmom nebi (7th Heaven)
  Upírske denníky (The Vampire Diaries)
  Veronika Marsová (Veronica Mars)
 V tieni zločinu 
  Walker, texaský ranger 
  Zákon a poriadok (Law & Order)
 Zverokruh 
  Žalobca a obhajca (The Whole Truth)
  Ženatý so záväzkami (Married... with Children)
  Ženy z rodu Gilmorovcov (Gilmore Girls)

 Telenovely 
  Cesty lásky (Las vías del amor, vysielané: 21. máj 2003 – 21. október 2003, 11. november 2005 – 14. jún 2006)
  Cigánky (Gitanas, vysielané: 19. september 2005 – 12. január 2006, 9. marec 2009 – 7. júl 2009)
  Cigánske srdce (Inimă de țigan, vysielané: 26. september 2008 – 12. marec 2009)
  Čierna perla (Perla negra, vysielané: 29. jún 1998 – 19. apríl 1999)
  Čistá láska (Destilando amor, vysielané: 16. marec 2009 – 16. júl 2009)
  Daniela (Daniela, vysielané: 28. január 2004 – 21. apríl 2004, 15. jún 2006 – 11. september 2006)
  Esmeralda (Esmeralda, vysielané: 20. apríl 1999 – 2. november 1999, 12. máj 2003 – 24. november 2003)
  Keď budeš moja (Cuando seas mía, vysielané: 27. február 2002 – 14. august 2002, 1. júl 2004 – 22. jún 2005, 3. september 2007 – 29. február 2008)
  La Tormenta: Pokušenie lásky (La Tormenta, vysielané: 18. september 2006 – 19. február 2007, 18. september 2008 – 5. marec 2009)
  Labyrinty vášne (Laberintos de pasión, vysielané: 14. august 2000 – 1. december 2000, 7. jún 2001 – 28. september 2001)
  Macocha (La madrastra, vysielané: 12. január 2006 – 6. apríl 2006, 3. marec 2008 – 30. máj 2008)
  Mária (María de nadie, vysielané: 2. september 1996 – 22. september 1997, 10. marec 1998 – 9. február 1999)
  Mariana, dcéra noci (Mariana de la noche, vysielané: 29. jún 2004 – 30. september 2004)
  Medzi láskou a nenávisťou (Entre el amor y el odio, vysielané: 20. február 2003 – 20. máj 2003, 23. jún 2005 – 16. september 2005)
  Milady (Milady, la historia continúa, vysielané: 3. november 1999 – 21. apríl 2000, 7. január 2002 – 1. júl 2002)
  Naučím ťa milovať (Te voy a enseñar a querer, vysielané: 1. jún 2007 – 28. september 2007)
  Odplata (La venganza, vysielané: 22. október 2003 – 27. január 2004, 12. september 2006 – 15. december 2006)
  Osudové stretnutie (Alborada, vysielané: 17. júl 2006 – 15. september 2006)
  Prameň lásky (El manantial, vysielané: 15. august 2002 – 21. október 2002, 3. január 2005 – 23. máj 2005)
  Pravá láska (Amor real, vysielané: 22. apríl 2004 – 28. jún 2004)
  Právo na lásku (El privilegio de amar, vysielané: 31. máj 2001 – 9. november 2001, 16. október 2002 – 8. júl 2003)
  Rany z lásky (Sos mi vida, vysielané: 1. október 2007 – 28. marec 2008)
   Rebeca (Rebeca, vysielané: 14. február 2005 – 30. máj 2005, 2. jún 2008 – 17. september 2008)
  Rosalinda (Rosalinda, vysielané: 24. apríl 2000 – 11. august 2000, 2. júl 2002 – 23. október 2002)
  Skrytá vášeň (Pasión de gavilanes, vysielané: 30. september 2004 – 11. február 2005, 16. apríl 2007 – 31. august 2007)
  Sladká Lucia (Cabecita, vysielané: 12. november 2001 – 26. február 2002, 25. november 2003 – 30. jún 2004)
  Súboj vášní (Duelo de pasiones, vysielané: 20. február 2007 – 31. máj 2007)
  Tisíc a jedna noc (Binbir gece, vysielané: 3. január 2011 – 29. november 2011)
   Túžba tela (El cuerpo del deseo, vysielané: 6. apríl 2006 – 14. júl 2006, 16. jún 2008 – 26. september 2008)
  Yago (Yago, pasión morena, vysielané: 22. október 2002 – 19. február 2003, 24. máj 2005 – 6. marec 2006)
  Záhadná žena (Mujer secreta, vysielané: 4. december 2000 – 30. máj 2001, 24. október 2002 – 7. máj 2003)

 Animované seriály 
  Lazy Town
  Gumkáči (Adventures of the Gummi Bears)
  Miazgovci (Mézga család)
  Miazgovci na cestách (Vakáción a Mézga család)
  My Little Pony: Priateľstvo je magické (My Little Pony: Friendship is Magic)
   No počkaj! (Ну, погоди!)
  Noddy
  Priatelia Mr. Beana (Mr. Bean: The Animated Series)
  Pound Puppies
  Tom a Jerry (Tom and Jerry, reprízy na TV Markíza)
  Transformers: Rescue Bots
  Staviteľ Bob (Bob the Builder)
  Šmolkovia (Les Schtroumpfs)
  Včielka Maja (みつばちマーヤの冒険)

 Generálni riaditelia 
 1996 – 2000: Pavol Rusko – jeden zo zakladateľov a súčasne prvý generálny riaditeľ televízie Markíza
 2000 – 2006: Vladimír Repčík
 2006 – 2010: Václav Mika
 2010 – 2013: Zuzana Ťapáková
 2013 – 2023: Matthias Settele
 2023 –: Peter Gažík

 Kritika 
Markíza nebola klasickou komerčnou televíziou. Nahrádzala verejnoprávnu televíziu a šikovní televízni reportéri s ambíciami ovplyvňovať politickú prevádzku našli uplatnenie najmä tam. Markíza nebola politicky neutrálna, čo sa javilo ako zaujímavé, často aj pre spoločnosť užitočné, ale malo to svoje úskalia. Aj politické, keďže sa Markíza stávala aktívnou účastníčkou politického súboja.

 Kauza „Zachráňte Markízu“
 Zvolenie, pôsobenie Pavla Ruska vo funkcie ministra hospodárstva a Kauza zmenky, ktorá viedla v auguste 2005 k jeho odvolaniu.

 Dopravné spojenie 

 Referencie 

 Pozri aj 
 Doma
 Dajto
 Markíza KRIMI
 Voyo
 :Kategória:Osobnosti TV Markíza v politike

 Iné projekty 

 Externé odkazy 
 Oficiálny web
 TVnoviny.sk (spravodajstvo)


Markíza
Kategória:Vzniklo v 1996